Foto’s: Só lyk ‘The Bachelorette SA’ se eerste deelnemers‘The Bachelorette SA’ (Foto: MNet) Op 11 Februarie om 19:30 op M-Net (kanaal 101) begin Qiniso van Damme se reis om liefde te vind nadat sy dit verlede jaar in Marc Buckner se seisoen van The Bachelor SA nie kon regkry nie. Hier is die eerste vyf deelnemers wat aan die eerste seisoen van The Bachelorette SA gaan deelneem: Ruan Meyer (26) besit sy eie konstruksiemaatskappy en is ŉ deeltydse argitektuurstudent. Hy kom oorspronklik van Bloemfontein, maar woon nou in Pretoria. Ruan Meyer (Foto: MNet) Ten Naidu (36) is ŉ Durbaniet wat vir nege jaar reg oor die wêreld gereis het en 90 lande besoek het. Hy het onlangs teruggekeer na Suid-Afrika om liefde te vind waar hy grootgeword het. Hy is ŉ gekwalifiseerde onderwyser en doen modelwerk in die buiteland. Ten Naidu (Foto: MNet) Bradley Newton (29) van Johannesburg werk in die bank-en-versekeringsbedryf. Hy is ook ŉ atleet en opgeleide hip-hop-danser. Bradley Newton (Foto: MNet) Kganya Rapoo (23) kom van Johannesburg en is tans besig met sy klerkskap om ŉ rekeningkundige te word. Terselfdertyd is hy ŉ dosent en ook besig met sy meestersgraad. Kganya Rapoo (Foto: MNet) Dylan Heneck (29) is ŉ musikant van Kaapstad. Hy is in die VSA gebore, maar woon al sedert 2006 (toe hy 14 was) in Suid-Afrika. Hy het ŉ graad in sakestudies. Dylan Heneck (Foto: MNet)